《送程给事知越州》
宋代·石牧之

越绝江东第一州，邦人相庆得贤侯。
已知和气先春到，伫听欢谣混海流。
去醉湖山无贺老，坐吟风月揖浮丘。
此行定奉丁宁诏，更老归来侍冕旒。

作者简介：（1015—1093）越州新昌人，字圣咨。石待旦从子。仁宗庆历二年进士。试秘书省校书郎。为天台令，有母讼子逆者，牧之训敕之，遂为善良。时与王安石、陈襄，号江东三贤宰。改著作佐郎。历知二县，通判二州，入为越王宫太学教授，监在京曲院，官至知温州。致仕优游十余年卒。在温酬唱篇咏，集为《永嘉唱和》。有《易论解经训传》及杂文歌诗等。